Тенисисти от четири страни на полуфинал в Аделаида - Спорт - БНР Новини\nпубликувано на 16.01.20 в 14:09\nФеликс Оже-Алиасим беше безкомпромисен.\nВторият в схемата Феликс Оже-Алиасим (Канада) се класира за полуфиналите в първото издание на турнира по тенис на твърди кортове в Аделаида (Австралия), който е от категория АТР 250.\nТийнейджърът разгроми участващия с "уайлд кард" представител на домакините Алекс Болт с 6:3, 6:0. 19-годишният канадец, който е най-преднопоставеният играч след оттеглянето още преди старта на надпреварата заради контузия на австралиеца Алекс де Минор, ще играе за място на финала срещу номер 3 Андрей Рубльов (Русия).\nРубльов имаше далеч повече трудности срещу британеца Дан Евънс, но стигна до успеха с 6:4, 3:6, 6:3. Така Рубльов вече има шест поредни победи от началото на сезона, след като през миналата седмица спечели титлата в Доха.\nВ другия полуфинал ще се срещнат квалификантите Томи Пол (САЩ) и Лойд Харис (Република Южна Африка).\n22-годишният Пол, 90-и в световната ранглиста, достигна за първи път до полуфинал в Тура, след като елиминира Алберт Рамос Виньолас (Испания) с 6:3, 6:4. Американецът е евентуален съперник на Григор Димитров във втория кръг на Откритото първенство на Австралия.\nХарис, който също е на 22-години и заема 91-ото място в света, пък се справи с номер 4 Пабло Кареньо Буста (Испания) с 6:3, 6:3 и за втори път е в топ 4 на турнир на АТП.\nБНР Новини Спорт Аделаида Лойд Харис Оже-Алиасим Рубльов тенис Томи Пол


Малките и средни предприятия ще могат да кандидатстват за нисколихвени кредити пред шест банки от септември. Това става ясно от изказване на икономическия министър Трайчо Трайков, съобщи пресцентърът на Министерството на икономиката.\nВ Габрово той е съобщил, че от септември ще започне работа гаранционният фонд по програмата JEREMIE, който се финансира със средства от оперативна програма "Конкурентоспособност".\nФондът е с капитал от 74 млн. евро. Средствата идват от Европейския фонд за регионално развитие. Управляват се от Европейския инвестиционен фонд, който е избрал шестте банки от общо 11 кандидата. Шестте банки имат задължение да раздадат общо 370 млн. евро кредити на малки и средни предприятия. Максималният кредит, който ще се отпуска на фирма, е до 1 млн. или 1.5 млн. евро, уточниха от икономическото министерство.\nЛихвата по кредитите трябва да бъде по-ниска от предлаганите в момента от банките за бизнеса. "С подобни инструменти смятаме, че ще има възможност за предоставяне на кредитиране на значително по-ниски лихви от пазарните нива, включително за стартиращи и иновативни компании, които трудно намират финансиране", е казал Трайков.\nНеотдавна зам.-министърът на икономиката Евгени Ангелов заяви пред парламентарната комисия по еврофондовете, че очаква лихвите да бъдат около 6% по заемите отпускани чрез фондове, финансирани от програма "Конкурентоспособност". В момента банките отпускат фирмени заеми с нива от 8 - 9% годишна лихва. Всяка от шестте банки сама ще определя условията за отпускане на кредитите.\nЛихвата ще се формира от основен лихвен процент плюс надбавка, която ще зависи от стабилността на компанията, размера на заема и времето за погасяване, и ще бъде строго индивидуална за всяка фирма, за това е трудно да се посочи конкретен размер, коментира Левон Хампарцумян, главен изпълнителен директор на Уникредит Булбанк за "Дневник". Той допълни обаче, че при всички случаи лихвата и условията по кредитите ще бъдат по-изгодни от сегашните.\nЗа другите два фонда по JEREMIE за стартиращи компании (growth equity) и по смесения инструмент между дялови инвестиции и заеми (mezzanine) също са с избрани фонд мениджърите от Европейския инвестиционен фонд, е съобщил още министър Трайков, без да са посочени имената.\nGrowth equity и mezzanine фондовете ще стартират с капитал от по 60 млн. евро, като половината от тази сума е за сметка на JEREMIE, а другата половина трябва да бъде осигурена от мениджърите им. Всеки от двата фонда ще има по един мениджър, уточниха от Министерството на икономиката. Плановете са growth equity и mezzanine фондовете да заработят най-късно до края на годината, каза също наскоро зам.-министър Ангелов.\nЦелта на трите фонда, за които бяха преведени общо 199 млн. евро още през лятото на 2010 г., е да се ускори усвояването на средствата по европрограмата и от тях да има истински ефект за бизнеса.\n"Чрез схемите за финансов инженеринг ще могат да бъдат усвоени поне 90% от средствата по оперативната програма, тъй като фондовете ще правят дялово финансиране, гаранционни фондове или друг вид финансиране въз основа на собствената си експертиза, която е и пазарно мотивирана, а не само административно.\nТова е начин и за елиминиране на голяма част от бюрокрацията и скъсяване на сроковете за оценка и реализация на проектите", е заявил министър Трайков в Габрово.\nБюджетът на програма "Конкурентоспособност" е 2.27 млрд. лв., като от тях са усвоени 477 млн. лв. към 16 юни 2011 г., показват данните в информационната система за еврофондовете ИСУН. От разплатени 477 млн. лв. - 390 млн. лв. са преведени на програма JEREMIE, като реално парите все още не са стигнали до бизнеса.


Какво да правим през уикенда в София? Имаме три идеи | Fashion Inside\nКакво да правим през уикенда в София? Имаме три идеи\nДели ни само ден от началото на уикенда. Тази събота и неделя оставаме в София, надявайки се да си починем пълноценно. Нямаме намерение обаче да прекараме следващите два дни изцяло вкъщи, но пък се чудим с какво да запълним времето си. Отговорът е един: с изкуство.\nНа 31 януари, в събота, можем да гледаме постановката „Железният светилник”. Началото е в 19 часа, а мястото е театър „Българска армия”. Пиесата, създадена по едноименната творба на Димитър Талев, разказва за създаването на Глаушевия род и противоречивите вътрешни светове, които изпълват всеки от героите. Първият роман от тетралогията, вдъхновил театралната постановка, разглежда семейството като онази устойчива единица, олицетворяваща цял един народ. Народ, който е в края на своето петвековно робство, но е съхранил своите морални ценности, безпределна вяра и надежди.\nВторото ни предложение ни отвежда пред големия екран. Ключовите думи са няколко: Джони Деп, Гуинет Полтроу, премиерно. Двамата актьори си партнират в лентата „Мордекай”, която вече дебютира и в родните кина. Сюжетът е следният: Вдъхновен от големия английски комик Тери Томас, Мордекай е смехотворен бонвиван, търговец на картини, изискан мошеник и съпруг на най-дългите крака, завършващи с прелестната глава на Гуинет Полтроу. Пол Бетани и Юън Макгрегър също са част от антуража на Джони Деп в преследване на открадната картина с особена ценност, привлякла още международен терорист, няколко разгневени руснаци и агентите от британските тайни служби.\nТретата ни идея ни пренася в света на фотографията. Отиваме в Soho, за да видим дебюта на младия фотограф Николай Стойков. Изложбата The Divine in Me Salutes the Divine inYou представя Непал като една мистична страна на контрастите. Пред погледите ни оживяват потресаващо красиви планински пейзажи и мръсни занемарени фасади, а хората изглеждат спокойни и щастливи, въпреки нищетата си.\nЖелезният светилникизложбакиноМордекайНиколай Стойковпочивкасвободно времеСофиятеатъруикендфилм


"Неприличните" ни фантазии: Колко неприлични са всъщност? - Днес+\n27 юни 2022 г. 07:46 ч.\nЛюбопитно 25.05.2022 13:57 Снимка: ДНЕС+\nКаква е връзката между удоволствие и здраве? Защо във фантазиите си не сме от най-приличните? Защо жените имат нужда от играчки за възрастни и как да преодолеете смущението си при първото си посещение в секс шоп?\nАко търсите отговорите на такива въпроси, ето накратко как стоят нещата:\nНе само съпругът\nКолега от работното място, Бенедикт Къмбърбач или онзи момък от залата за фитнес – понякога във фантазиите на жените се завъртат сценки с участие на мъже, които са далеч от мъжа, с когото делят житейските несгоди. За мъжете важи същото, но с една значима разлика – в техните фантазии присъстват много повече жени, а и значително по-често изпадат в мечтания. Дали такива фантазии са знак, че сме поели по хлъзгавия път на изневярата? Трябва ли да се противопоставяме на неприличните картини, които изникват във въображението ни?\nИзневярата е нарушаване на границите, които съществуват във всяка връзка. Но да се поставят граници на онова, което не се случва в реалността, е невъзможно. Затова и опитите да се отървем от фантазиите си крият много проблеми.\nНай-общо казано, да се смята фантазирането за изневяра е равносилно на поставянето на ограничения върху сексуалността на друг човек. От една страна това води до заклеймяване на подобни проявления, но от друга, прави чуждите фантазии по-привлекателни, както и всичко, което попада в „списъците със забрани“.\nСъществуват множество изследвания, резултатите от които сочат, че почти 62% от жените и 78% от мъжете си фантазират за сексуално преживяване с елементи на насилие. Добрата новина е, че случващото се във въображението ни е подвластно на контрола ни. Това, че си фантазираме някакви неща, не означава, че желаем реално да ни се случат.\nВластта и силата са притегателни за всеки. Затова и такива мотиви е нормално да се зараждат във фантазиите ни. В света на мечтите си можем да получим онези усещания, които в реалния живот биха ни подложили на прекалено голям риск.\nЕдин прост пример: Замисля ли сте се, защо някои жени си падат по това, да гледат порно, в което се разиграва сюжет с изнасилване? Защото в ръката си държат дистанционното от телевизора, а това им дава сигурността, че всичко е наред и могат във всеки един момент да изключат уреда; с тях нищо подобно няма да се е случило.\nТрети? Не, не е в повече\nЗа мъжете това е редовна фантазия, но не си мислите, че понякога и жените не си мечтаят за тройка. Това обаче е сексуално преживяване, което не пасва на всички, да не говорим, че емоционално и психологически „тройката“ пасва на малцина. Чисто технически реализацията му е сложно нещо, ако държим всеки от участниците да остане доволен, без жената/жените да получат някакви травми. В това се състои една от важните разлики между фантазията за „тройка“ и реалното ѝ изпълнение.\nВажен е не толкова полът на „допълнителният, третият“ партньор, колкото очакванията на двамата „основни“ участници. Дали се търси повече нежност за жената? Или вниманието е акцентът? А може би сила? Или просто е някаква потребност от допълнителна стимулация? В крайна сметка, обаче, добавянето на трети човек няма да доведе до постигане на търсения ефект. Налице е обаче алтернатива – да поговорим с партньора си и да измислим как да си допълним нужните „подправки“ в сексуалната двойка. След това би било добре заедно да посетите секс шоп и да си изберете заедно. А освен това, взаимно ще си оказвате подкрепа, ако посещението в такива магазини не е нещо привично за вас и е повод за смущение.\nФантазиите ни в сексуален план, дори когато не са от най-приличните, са нещо, което в крайна сметка ни прави човешки същества. Те са изключително добро „гориво“ за либидото ни. Нужно е само да внимаваме те да не се превръщат в натрапчиви и да се въртят из главите ни без нашия контрол. Ако не ни пречат да се наслаждаваме на настоящите си преживявания, значи всичко е наред…\n20-те признака, че партньорът ви изневерява\nАко забалежите 1-2 не е проблем, но след четвъртия...\n8 признака, че в спалнята ви е настанала тишина\nИ какво може да се предприеме, за да се оправят нещата\nМъжете като сексуални любопитковци: 11 въпроса, на които често не знаят отговорите\nСпециалистите по сексология повтарят (понякога до втръсване) една и съща мантра: партньорите да споделят помежду си за нещата, които ги вълнуват в секса.


STANDARD VP112 вакуум помпа, спирачна система Топ Цена\nSTANDARD VP112 вакуум помпа, спирачна система\nАвточаст STANDARD VP112 вакуум помпа, спирачна система от производител STANDARD е подходяща за всички марки коли и други. Всички части за автомобили са с гарантиран произход и качество. При поръчка на авточасти над 100 лв. безплатна доставка. Вижте и другите ни предложения за автомобилни части и консумативи за всички марки коли и други.\nFORD B-MAX (JK) 1.5 TDCi ван (75 коня / от 10-2012 до -)\nMEAT & DORIA 97754\nвакуум помпа, спирачна система - STANDARD VP112


DOMESTOS POWER FRESH TOILET GEL 750 МЛ – ГЕЛ ЗА ПОЧИСТВАНЕ НА ТОАЛЕТНА - BORN\nHomeПОЧИСТВАЩИАРОМАТИЗАТОРИТОАЛЕТНАDOMESTOS POWER FRESH TOILET GEL 750 МЛ – ГЕЛ ЗА ПОЧИСТВАНЕ НА ТОАЛЕТНА\nDOMESTOS POWER FRESH TOILET GEL 750 МЛ – ГЕЛ ЗА ПОЧИСТВАНЕ НА ТОАЛЕТНА\nDOMESTOS POWER FRESH TOILET e гел препарат за почистване на тоалетна чиния. DOMESTOS POWER FRESH TOILET премахва най-трудните замърсявания над и под водата – само с едно приложение, благодарение на новата, ултра силна формула. Доказаният вискозен гел на DOMESTOS POWER FRESH TOILET променя цвета си, когато разтваря петна под водната линия, варовик и уринни петна – за дълбоко почистване и дезинфекцирана тоалетна. DOMESTOS POWER FRESH TOILET гел за тоалетна: действа под и над водата, против петна, против варовик, против уринни петна и микроби. DOMESTOS POWER FRESH TOILET оставя свеж аромат във вашата тоалетна.\nBe the first to review “DOMESTOS POWER FRESH TOILET GEL 750 МЛ – ГЕЛ ЗА ПОЧИСТВАНЕ НА ТОАЛЕТНА” Cancel reply


Каква е разликата между възрастта на гестацията и възрастта на плода? (Здраве) | Разликата между подобни обекти и термини.\nГестационна възраст срещу фетална възраст\nДвата термина, гестационна възраст и фетална възраст, се използват за описание на възрастта на растящия плод, след като яйцеклетката е била оплодена от сперма. Те се изчисляват по различен начин. Гестационната възраст се изчислява от първия ден на последната менструация. Това изчисление се използва за определяне на очакваната дата на бременност. Възрастта на плода се изчислява от действителната дата на зачеването. В идеалния случай зачеването се извършва приблизително две седмици по-късно последната менструация и затова възрастта на плода винаги трябва да бъде с две седмици по-малка от гестационната възраст.\nЗначение на гестационната възраст\nГестационната възраст е важна, тъй като помага да се изчисли и да се очаква развитието на плода. Общата дължина на гестационната възраст е разделена на три триместъра или приблизително по 3 месеца всеки. Първият триместър продължава от първата седмица до края на тринадесетата седмица; вторият триместър се простира от четиринадесетата до края на двадесет и шестата седмица. Последният триместър продължава до тридесет и осмата или четиридесет и втората седмица или до извършване на доставката. Развитието на плода варира в различни триместри и следователно гестационната възраст и възрастта на плода трябва да съответстват най-вече на височината на основата и растежа на плода. Гестационната възраст трябва да съответства на височината на фундуса на матката, тъй като тялото се подготвя за бременност и това може да се изследва на корема и да се потвърди. Ако височината на основата на матката е по-малка от гестационната възраст, това предлага на лекаря да внимава за някакви аномалии. Теглото на плода, ако е по-малко от 10-ия перцентил в гестационна възраст, доказва, че плодът е малък за гестационна възраст. Плод, роден преди 37-та гестационна седмица, се нарича като недоносено бебе, докато ако плодът се роди след 40-та седмица, той се нарича след бебе.\nЗначение на феталната възраст\nВъзрастта на плода е важно лекарят да знае дали плодът расте с нормална скорост и дали вътрешните органи на плода растат нормално, без никакви аномалии. Растежът на плода винаги трябва да съответства на възрастта на плода и може да се измерва веднъж месечно след началото на бременността. Ултразвукът помага да се открие възрастта на плода и следователно, ултразвуците трябва да се правят поне веднъж на месец след първия триместър. Ако се появят някои усложнения, феталната възраст ще ни позволи да работим върху ранното лечение, което може да се направи, за да се предотвратят фатални усложнения за плода. Определени медицински тестове като тестове за нулална твърдост и сканиране на аномалия трябва да се правят около 12-та и 13-та седмица, за да се изключи аномален растеж на плода. Следователно оценката на възрастта на плода е от съществено значение за осигуряването на подходящ растеж на плода.\nГестационната възраст може да бъде лесно да се изчисли, тъй като човек може да установи първия ден от последната менструация, но възрастта на плода се основава на предположения, тъй като използва датата, когато се извършва действителното оплождане за изчисления. Няма външни видими признаци, че оплождането е станало вътре в утробата през първата или две седмици. Гестационната възраст може да се изчисли ръчно и чрез изследване на височината на фундаменталната матка, но възрастта на плода може да се изчисли само чрез ултрасонография. И двете възрасти трябва да съвпадат, е основната цел на лекарите.\nГестационната възраст изчислява периода на бременност от първия ден на последната менструация и се използва главно за изчисляване на срока на раждане. Феталната възраст изчислява точната възраст на плода въз основа на изчислението, като се използва датата, на която действително е извършено оплождането.


Мрачно и студено днес - Haskovo.NET\n09:33, 21 ное 2020 г.\nПрез цялата събота ще е мрачно. Дневните температури рязко паднаха с навлизането на студен фронт в страната тази нощ. В района на Хасково днес ще достигнат 9 градуса. Остава студено през целия ден.\nПрез нощта се очаква температурите да паднат до минус 3 градуса.\nС градус –два ще се стопли едва в понеделник.


Да си отиде комунизма !!! :: Мисия Лондон-2 и БарБокова\n07.02.2016 01:08 - Мисия Лондон-2 и БарБокова\nПрочетен: 5428 Коментари: 7\tГласове:\nЧе е скандал станалото в столицата на Великобритания – скандал е. И то голям. Аз поне не си спомням подобен сценарий: Идва министър-председателят на България и прави среща с нашата/малка част от нея/ емиграция. Посолството поема организацията и кани куцо и сакато неясно с каква цел като подрежда два реда столове, а останалите ще стоят прави като на мач. /Отхвърлям вероятния умисъл или нещо такова, поне засега./ Идва делегацията Бойко Борисов, външния министър Даниел Димов и правосъдния Екатерина Захариева.\nАмбасадорът ни Кънстантин Димитров/кадър на ДКМС, а после заместник на Иван Костов/ смутолява нещо и дава думата на премиера, който се явява нещо като висш началник на останалите от трупата. Започва равно и гладко, но се случва друго.\nОт залата хвърчат обиди, нелепи въпроси, някой дори се опитва да подсвирква, други славословят Русия и „Южен поток”, трети се интересуват от Пеевски/в Лондон, моля ви се!?/. Премиерът несвикнал на подобно отношение изпада в ступор и започва да пристъпя от крак на крак, но държанието на останалите от трупата е повече от нелепо – посланикът не прави нищо да се сложи някакъв ред, външния министър цъвти с изкривена усмивка, а правосъдния върти глава като шугава овца. И в барбаросването настъпва кулминацията…\nОт ариегарда се възправя някоя си Ивата и в кресчендо възхвалява „Южен поток”, чете от листчето и го изпуска на земята, но не пропуска да нарече виншния министър „Къдравата Сю”, а оня продължава да се хили безучастно. Ивата продължава с тирадата по русофилски. И какво се оказва? Разпових се и намерих профила и във Фейсбук. Момичето с вид на квартално момиче за удоволствия се оказва активист на: Движение Русофили, Гласът на Русия, Евразийска България, Сила России, Русия днес и още цял куп групи за прослава на Русия, а самата девойка особено се гордее, че е симпатизант на Атака. И завършва, че мечтае Евразийска България да стигне до … Лондон. Премиерът мълчи ошашавен, а посланикът се върти на стола си като н…сран.\nНо кулминацията тепърва предстои. Става някакъв младеж с вид на ремсист, който я има, я няма 20 год. и изчита листче с апотеоз за … Ирина Бокова. Просто е шизофренично. Младокът я обявява за национална ценност и едва ли не за фронтмен на цялото ООН. Цяла България вогламе с правителството и президента трябвало да тръгнат по света да правят кампания на Бокова. Е, такова БарБокване не съм очаквал и ми се струва, че оттук нататък кандидатурата на Иринка става доволно комична като епизод от незабравимия „Мисия Лондон”. Ремсистът с вдигната ръка и призовава Бокова да щурмува ООН сякаш това е Бастилията – сюжетът не е по силите на Чаплин, дори, но на нашенските левичари това е нивото. После се разбира, че младежът е заклет фен на БСП в Лондон – организира кампании, разпространява левия печат и е дежурен на всякакви срещи в посолството. А сега очевидно някой му е драснал листче с апотеоз на Ирина Бокова и нека, когато дойде време да кандидатираме наш човек за ООН пред очите на Борисов е тази сценка с налудния фен на издънката от славната фамилия Бокови.\nСкандалът продължава още 40 минути – реплики осъждащи всичко в България, викове, подмятания и над всички пак се извисява гласецът на ремсиста за Бокова. Просто абсурдно и не мога да се начудя защо Борисов със стъпването на българска земя не посочи веднага пътя към София на посланика Константин Димитров, пък и на останалите двама от правителството, които нелепо се хилеха и не успяха да проронят нищо адекватно. Ама веднага да им посочи пътя – така се управлява.\nА като стане дума за елита ни в Лондон винаги се сещам за отборът, който доведе от Лондон Симеон Сакскобурготски и ги нарече юпита, а те се оказаха без изключение перфидни мошеници и крадци.\nТагове: Лондон, Бойко Борисов, скандал, външен министър, Мисия Лондон, Русия, посолство, резил, Ирина Бокова, Екатерина Захариева,\nАбе, къде изчезна Димитър Иванов, не Гес...\nЯ ЧУЙТЕ ЛУДАТА АТАКИСТКА ИВА ИВАТТА - ВИ...\n1. apostapostoloff - И кой плаща в крайна сметка този\nРускогейската, кремълоидна общност, разбира се, която не може да се примири с факта, че Бойко им би шута и им такова онаковата.\nКолкото и да вият на умряло, нищо няма да променят. Още по- лошо ще стане, когато и ние, като украинците, спрем да купуваме газ от Русия- по- изгодно е да го получаваме от съседна Румъния.\nТогава рускогейските кремълоиди ще трябва да ни плащат за транзита. Това ще се случи в най- скоро време.\n2. schumpov - Хора, бдете! Те пак са тук, те са в ...\nХора, бдете! Те пак са тук, те са в Лондон, те са на всеки километър. Те навсякъде грачат и акат, искат и в ООН да гудят едно голямо БОК луково.\n3. andrei - Христо,да те питам;откога е забранено да членуваш в коя и да е партия освен в ГЕРБ!!!\nВиждам,че си загубил всички нормални човешки ориентири и си се устремил към едно долнопробно слагачество!!!Не се ли страхуваш,че от ден на ден губиш човешкият си образ и се превръщаш в една празна обвивка...А...?\n4. tttttaaaaa - а, да си дойдем на приказката,\nвие дето сте ...(на майната си) нямате право да гласувате в Бг, защото си плащате данъците другаде. Ние, в БГ, не ни интересуват вашите проблеми. И това, че храните бойко или друга пачавра за изборите, не е наш проблем. Вие не сте българи - майната ви. България има 111 хиляди квадратни км. и това е. Елате тука - да ви видя.\n5. tttttaaaaa - Освен това...\nзаписа го гледах. Селяндурски подмятания, една истеричка и бате ви бойко , който го спрягахте за бесен, беше безкрайно отегчен - и аз....\n6. samvoin - А за съдебната реформа и система и ...\nА за съдебната реформа и система и наглеенето там, "Тиквун" какво отговори и можа да отговори?!...\nНали в чубнина бил "добрия" му "матриал", а ние - останалите ВЪПРЕКИ НЕГО И ДРУГАРИТЕ МУ, бяхме "лошия"?!...\nНали оттам беше електората му и много го обичаха?\nСега станаха "лоши" ли?...\n7. samvoin - Като го "насраха" там, ...\nКато го "насраха" там, дето най - малко очакваше...\nИ дето традиционно отмъщават на България чрез гласуване за ГРОБ, понеже не понасят последиците... Подобно на "изселниците" - чрез ДПС...


Вегетарианско суши – как да си го направим? | Стефи Божилова\nИскам да я напиша хубаво и подробно (но не излишно и отегчително), за да отговоря на възможно всички въпроси, които бихте си задали като се чудите как да си направите суши вкъщи. Обикновено повечето хора си мислят, че е нещо много сложно и пипкаво, нещо, с което няма да се справят в домашни условия, но това съвсем не е така! Наистина е лесно! И аз в началото си мислех, че е така, после се престраших да си направя и вече не помня колко пъти съм правила суши вкъщи, по вили с приятели и все показвам на някой как се прави. И като се направи се изяжда за отрицателно време 🙂\nАко сте от София, може да си набавите нужните ви продукти от 2та китайски магазина до ул. Пиротска. Единия даже мисля, че е на Пиротска 18.\nОт какво ще имате нужда значи? Основно от 2 неща, които са по-специфични и не можете да си ги купите от обикновен супермаркет. Кори нори и бамбукова подложка. Корите Нори са от водорасли и имат силен мирис на море. Много мои приятели, които ядат месо и риба са ми казвали: „Сушито не е същото без риба“, но се учудват как на вкус им е същото. Защото онзи специфичен морски вкус идва от водораслите, а не от суровата риба, която е безвкусна.\n1 пакет кори Нори (от него ще ви трябват само няколко листа)\nориз – може да е обикновен бял ориз, може да е кафяв ориз, може да е специален ориз за суши (продава се по супермаркетите)\nсоев сос (препоръчвам ето този био соев сос)\nтофу (по желание само!)\nкълнове (по желание)\n1 лимон или специален оцет за суши\nНай-напред слагате ориза да се вари. Ако не е специален ориз за суши, а е бял или кафяв, го оставяте да се превари. Това е много важно, тъй като ни трябва лепкава оризова маса, а не отделни разпадащи се парченца ориз. Аз взимам един ориз на пакети, в 1 кутия са няколко пакета, варя 2 и вместо 20 мин. го варя поне 30!\nОтцеждате ориза след като се е сварил. Нарязвате зеленчуците, които сте си приготвили на тънки, тънки лентички. Съветвам ви да не пропускате авокадото в зеленчуците, които използвате, тъй като то винаги е най-вкусното и придава перфектен завършен вид на вкуса на нашето суши. Също така може да добавите кълнове по избор или тънки лентички тофу.\nСлед това какво правите?\nПостилате бамбуковата подложка. Вглеждате се в листа нори, той има едни реснички, и виждате как да го поставите така че да го сгъвате по правилната посока. Листа Нори има гладка и грапава повърхност. Вие го обръщате с грапавате повърхност към вас, върху нея ще нареждате пълнежа, а гладката остава от външната страна.\nСлед това взимате една супена лъжица и започвате да нанасяте ориза върху листа. На тънък, гладък, равен пласт. Плътно прилепнал. С леко разстояния до краищата на листа. Отгоре може да заглаждате ориза с намокрена лъжица, за да се слепне още по-добре.\nИ започвате да нареждате зеленчуците, които ще слагате. На тънки лентички, едно до друго. Не до ръба на ориза, а малко по навътре. За да може като сгънете рулото пълнежа да остане по средата, отвсякъде с ориз, а не само в единия му край.\nСлед като сте наредили вашия пълнеж, може да посипете отгоре с няколко капки лимонов сок или оцета за суши.\nНамокряте горния свободен край на листа, за да стане лепкав и започвате постепенно, заедно с бамбуковата подложка да навивате рулото. Плътно стегнато. Като притискате внимателно.\nКато го завиете цялото, залепвате горния мокър край и притискате добре. Правите и другите рула и оставяте така, както са си цели, в хладилника да се стегнат малко.\nСлед това ги вадите и ги режете внимателно на кръгчета с много остър нож. Аз използвам керамичен такъв, керамичните ножове са извънредно остри и не окисляват продуктите когато ги режете.\nНареждате кръгчетата в голяма кръгла чиния, украсявате, а по средата слагате една купичка със соев сос. В него ще топите всяка хапка преди да я изядете.\nАко искате вашето суши да е сурово, тогава вместо ориз, може да забъркате една каша в чопъра или блендера от суров покълнат слънчоглед, 1 с.л. трици (за сгъстяване), лимонов сок. Да стане плътна каша. И нея ще я подложите под зеленчуците вместо ориз.\nСъщо така по-нестандартно суши се получава със сварена киноа. 🙂\nМисля, че това са нещата, за които се сещам в момента. Ако има въпроси – питайте! 🙂\nПубликувано в Рецепти, Сурови и солени, Ястия от Stefi. Постоянна връзка.\n2 thoughts on “Вегетарианско суши – как да си го направим?”\nХристина Павлова на 27.02.2013 в 00:22 каза:\nЙееей , точно вчера правих такова суши за вечеря . С изключение на авокадото (защото просто нямах в къщи ) , всичко друго беше точно по същият начин добавено и направено ! Явно усета ми за здравословно не ме е подлъгал . Благодаря Ви за прекрасния сайт и полезната информация в него ! Адмирации !!\nStefi на 27.02.2013 в 01:46 каза:\nСупер! Радвам се много! 🙂 И благодаря за сайта 🙂


Евгения Ахременко: Изпитание, чрез което преоткриваш себе си и децата си - това е карантината - bTV\nАхременко се намира близо до Москва, в къщата на баща ѝ, заедно с двете си момчета\nИзпитание, чрез което преоткриваш себе си и децата си – така вижда карантината Евгения Ахременко, позната на зрителите от сериала на HBO „Глутница“.\nАхременко се намира близо до Москва, в къщата на баща ѝ, заедно с двете си момчета. В момента в Русия мерките срещу разпространението на COVID-19 са изключително затегнати.\n„За някои от приятелите и роднините ми, които са затворени в апартаментите си, е много трудно. Опитвам се да ги накарам да имат търпение и вяра, въпреки че живеят в това затворено пространство“, разказа актрисата в пряка връзка от Русия в предаването „Тази събота“.\nОказва се, че и в Русия има нещо подобно на нашите КПП-та в големите областни градове. За да се отиде до Москва, например, е необходимо специално разрешение от властите, които в зависимост от необходимостта за пътуването, издават еднодневен пас.\nКарантината даде възможност на Ахременко отново да започне да готви – нещо, което е захвърлила настрана след развода си, призна самата тя: „Осъзнах, че въобще не познавам децата си. Имах възможност да ги опозная и като сама майка мога да прекарам повече време с тях. Осъзнах, че имам невероятни момчета, много креативни. Карантина е нещо невероятно за душата, за това да преоткрия коя съм аз“.\nЕвгения присъства на руската премиера на филма „Доза щастие“.\n„Доза щастие“ стана един от любимите ми филми. Яна и Алекс (Яна Титова и Алек Алексиев – бел. ред.) са едни от любимите ми хора. Запознахме се по време на посещението ми в България, още преди да съм гледала филма. Толкова са талантливи, краси и ведри. Този филм трябваше да се получи по този начин – истински суров, но и красив“, сподели актрисата.\nТагове: диана любенова covid-19 русия москва евгения ахременко


Научете за тези 2 напитки, които ще помогнат за изчистване на черния дроб по време на сън\nВъпреки че черният дроб се изчиства сам през нощта по естествен начин, никога няма да бъде излишно да го стимулираме, да засилим детоксикацията и да подобрим работата му.\nЕдна от тайните на доброто здраве е навикът за редовно изчистване на черния дроб от токсините, натрупани в него.\nЕто защо през последните години често е възможно се дават съвети, които препоръчват включването в диетата на някои полезни природни средства и напитки, които помагат на този важен орган – черния дроб.\nДнес бихме искали да ви запознаем с 2 прости рецепти за напитки, които могат да се приемат преди сън, така че в състояние на покой черният дроб да бъде по-ефективно освободен от токсините.\n1 РЕЦЕПТА С КАНЕЛА И ОВЕСЕНИ ЯДКИ\nКомбинацията от хранителните свойства на овеса с лечебните свойства на канела та дават шанс да получим изчистваща напитка с антиоксидантно съдържание.\nТази смес е идеална за изчистване на черния дроб от токсините и подобрява работата му. Микроелементите, съдържащи се в тази напитка, не само подобряват абсорбцията на мазнините, но също така намаляват нивото на „лошия“ холестерол в кръвта.\n2 супени лъжици натрошени овесени ядки (20 грама)\n1/2 чаена лъжичка смляна канела (2 грама)\nИзсипете необходимото количество овесени ядки в чаша вода, оставете за няколко часа, след което добавете половин чаена лъжичка канела и смесете съставките.\nТази напитка трябва да се пие 20-30 минути преди сън. Курсът на изчистване на черния дроб е най-малко 2 седмици.\n2 РЕЦЕПТА С ЛАЙКА\nЧаят от лайка помага за Изчистването на черния дроб по време на сън. ЗАЩО? Лайката съдържа антиоксиданти, имат изчистващи и успокояващи свойства. Всичко това позволява да стимулираме процесите на изчистване в черния дроб по време на сън. В допълнение, чаят от лайка напълно отпуска, което улеснява заспиването.\n1 супена лъжица лайка цветя (10 грама)\nДобавете супена лъжица лайка в чаша вода. После варете на слаб огън за 5 минути.\nСлед като напитката е готова, покрийте я с капак и я оставете да за 10 минути. Не забравяйте да прецедите преди употреба.\nПийте чай от лайка непосредствено преди да си легнете.\nПроцедурата се прави всеки ден в продължение на 2 последователни седмици.\nМоже би все още не сте си правили никога изчистване на черния дроб? Започнете от днес!\nВ този случай препоръчваме да се опитате да подготвите едно от посочените естествени средства!\n« Бързо отстраняване на циреи без болка и без следи във вид на белези\nАстма: може ли да се контролира това заболяване? »


《Ген》| Майкъл Крайтън | Книги от онлайн книжарница Хеликон | Книжарници Хеликон\nТози дяволски умен роман слива в едно факти и художествена измислица и ни разказва задъхана история за един нов свят, където нищо не е такова, каквото изглежда!\nГОВОРЕЩА МАЙМУНА В ЯВА\nГрупа туристи в Индонезия се кълнат, че са били ругани от говореща маймуна\nв джунглата на Борнео...\nУЧЕНИ ИЗОЛИРАТ “ГОСПОДАРСКИ” ГЕН\nГосподството върху себеподобните ни е генетично обусловено?\nНОВИ ТРАНСГЕНЕТИЧНИ ЛЮБИМЦИ НА ХОРИЗОНТА?\nГигантски хлебарки, кученца, които не порастват. Индустрията не спи.\nДобре дошли в нашия генетичен свят.\nСкоростен, яростен и извън контрол.\nТова не е светът на бъдещето -\nтова е нашият свят сега.\nДали на любим ваш човек не му липсват ТЕЛЕСНИ ЧАСТИ? На измиране ли са БЛОНДИНКИТЕ? Огледайте се - човешки същества ли са всички гости на трапезата ви? Разликата между хората и шимпанзетата е само в 4000 гени; затова ли ЕМБРИОНИТЕ НА ШИМПАНЗЕТАТА толкова приличат на човешки същества? И следва ли това да ни тревожи? Има НОВО ГЕНЕТИЧНО ЛЕЧЕНИЕ ЗА НАРКОТИЧНАТА ЗАВИСИМОСТ - дали пък то не е по-лошо и от нея?\nЖивеем във време на НЕВЪОБРАЗИМ НАУЧЕН НАПРЕДЪК, време, когато е възможно да ПРОДАВАМЕ ЯЙЦЕКЛЕТКИТЕ И СПЕРМАТА СИ онлайн за хиляди долари и да изследваме съпрузите си за генетични заболявания.\nЖивеем във време, когато една пета от НАШИТЕ ГЕНИ СА ЧУЖДА СОБСТВЕНОСТ и когато нищо неподозиращи хора могат да бъдат преследвани из цялата страна само защото в хромозомите им се намира и един БЕЗЦЕНЕН ген....\nот Lois Lane / дата: 11 ное 2015\nИма още доста неиздавани книги на Крайтън. Дано скоро ги видим и у нас!\nот Недялка Иванова / дата: 15 юни 2015\nВ началото ми беще малко сложна но всичко си идва на мястото до края\nот jery / дата: 30 мар 2009\nпрекалено много термини,малко мудно развитие.Дори не я допрочетох.\nот Таня / дата: 14 сеп 2008\nКнигата е с уникална, завладяваща дълбочина, хваща читателя от началото и не го пуска до края. Да в книгата има много термини и понятия, не разбираеми за хора, които не са в областа на генетиката, има и много научни факти - всичко това присъщо за писателя.\nКнигата е интересна и те кара да се замислиш в какъв свят живееш и на каде отива той.\nот таня / дата: 19 авг 2008\nТрудна за четене с много специфични термини,давам оценка 4 от 10\nЧовешкото съзнание не познава граници. Да, ние можем да бъдем богове, но готови ли сме за това? Достатъчно ли е да можем да променяме гените, за да имаме право на това?\nМайкъл Крайтън отново ни въвежда в света на високите технологии и ни показва как високоразвитият интелект, за жалост не винаги е съчетан с морал на високо ниво.\nОчаква ви свят на интриги, опасности, благородство, завист и неочаквани обрати.\nЕлена Бръмбарова, Хеликон - Пловдив\nИмператорът на осемте острова (Сага за Шиканоко Кн.1)


Прогнози на типстъри за Първите vs. Поетик Джъстис - WinMyBet | Вече играеш\nКато физика „Първите”, и по-специално Сами, са импозантни, но да не забравяме, че през август 100 Кила въобще не беше в кондиция. Информацията ми е, че този път сериозно е поработил с гирите, за да не се излага отново. Обаче Тото му знае мярката. Реално в „Поетик Джъстис” са събрани двамата участници, които се представиха най-слабо в първия кръг. И понеже не вярвам в чудеса е трудно да се заложи срещу „Първите”…\nЕдиният отбор няма място в тази надпревара. Килата и Илиян Любомиров бяха бити брутално поединично в предварителните двубои и сега ще им се случи същото, но в тандем. За тяхно съжаление няма изпитание в редене на рими. Тогава шансовете им щяха да бъдат забележително по-големи. Ако Килата не се бе вманиачил толкова по здравословното хранене може би имаше начин да наддърпа Тото. Но не и този път, Г-н „По-малко от 100 кила”! „Първите” ще оправдаят името си.\nТото вече спечели двубой, комбинация от различни изпитания и има предимство, дори само от гледна точка на опита. Но този формат изравнява силите. При положение, че в надпреварата с възглавници има застъпен и елемент на случайност, всичко може да се очаква. Т.е. на Килата и Любомиров им трябва победа в едно от първите две изпитания, за да останат с реални шансове в борбата. Имайки предвид коефициента им, не е екстравагантно да заложите на „Поетик Джъстис”!


Hotel Europeo - НАЙ-НИСКИ ЦЕНИ от agoda.com\n31 Ondina Street, Сотомарино таун център, Сотамарина, Италия, 30019 - Покажи на картата\nHotel Europeo, който се намира в Sottomarina Town Center, Сотамарина, е популярно място за туристи. Оттук гостите имат лесен достъп до всичко, което този оживен град може да предложи. Добре поддържаната околност и доброто местоположението в близост до Bagni Europa & Acquaparco Idrofollie са част от специфичния чар на този хотел.\nHotel Europeo също така предлага много съоръжения за обогатяване на Вашия престой в Сотамарина. За удобството и комфорта на гостите хотелът осигурява безплатен WiFi достъп във всички стаи, съоръжения за инвалиди, Wi-Fi връзка в общите части, паркинг, семейна стая.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като климатик, отопление, бюро, балкон/тераса, телефон. През деня можете да се насладите на отпускащата атмосфера благодарение на частен плаж. Когато търсите удобно и комфортно място за настаняване в Сотамарина, изберете Hotel Europeo, който ще се превърне във втория Ви дом.\nPlease note that guests can ask for half board or full board directly at the hotel.\nВсички типове туристи (204) Двойка (76) Самостоятелно пътуващ (4) Семейство с малки деца (68) Семейство с големи деца (24) Група (34)


Любовта ни се случва, ако й позволим | Diana.BG\nЧестно казано, днес съм се нахранила вече два пъти (а е още обяд) и не съм запалила нито една цигара. Странно ми действаш. Има дни, в които цигарите са всичко, от което имам нужда. Спокойна съм, не съм ти преровила страницата (а както казах – е обяд). За първи път тая седмица се усмихнах на някой още сутринта (и не беше по задължение). Чудя се как ли го правиш? Вероятно сексът е основен фактор. Ами да, сигурна съм, че при всяка жена е така. Понякога всичките ни проблеми се решават с помощта на шибания секс. Не си ми звънял 2 дни – след секс, това вече няма да има значение. Сутринта си се държал като задник или още по-лошо – подозирам те в „схема с двойни стандарти“ (тоест ревнувам те от русата ти колежка), убедена съм, че в момента, в който устните ти са върху тялото ми, а ръцете ти “бaвно слизат надолу”… даже няма да си спомням за какво съм била сърдита. Да, много е важно да се грижим за психическото и физическото си здраве. И друго много важно е мъжът до нас да е мъж, нали?\nВсе пак всеки предпочита да си рипийтва мощни тласъци, безумна страст, перверзни словосъчетания (няма да описвам повече), вместо седемминутен зайчи полов спринт (от личен опит го казвам).\nИ тука изплува въпросът, който ако не друг, то гузната ти съвест ще ти зададе (притисната от общественото мнение), ние гаджета ли сме? И в началото ще си понагласиш мислите в посока на „течението“, обаче с времето все повече и повече ще търсиш и минималистични знаци от съдбата, за да се „успокоиш“. Пиша тия неща, защото доста дълго време живеех в душевен мир с мъжа, който притежава цялото ми същество, до един ден, когато се заслушах в „абсолютно дебилските алгоритми за просъществуването на връзка“ според щастливо влюбените. И тъй като ние с него не ходехме по ресторанти, не ходехме на кино и той не ми подаряваше цветя, аз започнах да се колебая в чувствата му. Най-голямата ми грешка обаче беше, че забравих как избираше пътищата с най-много светофари до къщи, за да може да ме целува на „червено“. Забравих как ме е чакал по цели нощи да свърша работа, за да ме прибере, нахрани и завие със себе си. И дори тоя мъж да не беше най-романтичният на света, беше моят мъж и аз съм знаела какъв е още в началото.\nКакто казах, днес вече съм закусвала и обядвала, най-вероятно и ще вечерям просто защото снощи е спал до мен, разказал ми е толкова много неща, защото иска да знам всичко, защото ми вярва, защото съм аз.\nНаблягам на това с храната не защото си мисля само какво да си хапна, а защото знам какво е да умирам, когато го няма, когато е сърдит, когато прави напук, когато съм чула, че е бил някъде, с някоя… тогава не ям с дни. И тука „ония“, дето много разбират от връзки, ще ми изплюят в лицето „аз ти казах“. Да, ти ми каза и аз те чух, но за мен любовта не е това, което е за теб? Аз не те съдя, когато споделяш с мен колко скучно ти е вече в четвъртък да ходите на кино, в петък на вечеря, в събота да правите секс и бля-бля-бля. Аз не съм робот, не мога да се програмирам. Не обичам еднообразието, не обичам клишето, не обичам монотонното мисионерско съществуване. Всъщност на мен също адски много ми се иска да облека бялата рокля, да развея воала и да кажа ДА! Но искам, когато го виждам, да горя, да говоря глупости от притеснение, макар да сме заедно от векове. Искам да ревнувам, да викам, да разхвърлям, да го ядосвам, да я усещам тая любов през всички пори.\nИскам вълнение, лудост, страх… искам, когато е до мен, да настръхвам от погледа му, да треперя от допира, да живее в тялото ми…\nЛюбовта ни се случва, ако й позволим. Ако започнем да търсим доказателства за нея, обаче тя си тръгва. Любовта за всеки е различна и ако една минута с някой е равна на безкрайно лято, не търсете рози зад гърба му, той ги носи в сърцето си.


Гръдни специалисти с безплатни прегледи в "БУРГАСМЕД" - Общество\nГръдни специалисти с безплатни прегледи в "БУРГАСМЕД"\nпубликувано на 23.06.16 в 14:21\nГръдни хирурзи ще преглеждат безплатно в болница "БУРГАСМЕД" в Меден рудник. Консултатитивните прегледи ще започнат от 4-ти юли и ще продължат до края на месеца. Ще се консултират хора с туморни заболявания на белия дроб, на трахеята или бронхите, обясни д-р Таньо Стефанов от лечебното заведение.\nчуйте в звуковия файл интервюто на Елена Димитрова\nБезплатните прегледи ще се извършват всеки понеделник и сряда от 13:00 до 15:00ч. с предварително записване, уточняват от бургаското лечебно заведение.\nБНР Бургас Общество БЕЗПЛАТНИ БУРГАСМЕД ГРЪДНИ ХИРУРЗИ ПРЕГЛЕДИ Таньо Стефанов


Апелативният съд във Варна за втори път потвърди ареста на обвиняем за компютърни престъпления и пране на пари - Разград 24/7\nВарненският апелативен съд отново потвърди мярката за неотклонение „задържане под стража“, постановена от Разградския окръжен съд спрямо обвиняем за компютърни престъпления и пране на пари.Това съобщават от пресслужбата на институцията.\n26-годишният Халид Х. е бил задържан в Разград на 13 май, а първоначално определената му мярка за процесуална принуда беше потвърдена от Апелативния съд на 22 май. Пресслужбата припомня, че в дома на задържания бил намерен компютър със зловреден софтуер – приложение за отдалечен достъп до други компютърни системи в скрит режим. Открит бил и файл с множество IP-адреси, имена, и-мейли, пароли за достъп и данни от банкови карти. Повдигнатото обвинение е за въвеждане на компютърен вирус и компютърна програма, предназначена за нарушаване на дейността на информационна система, за узнаване или копиране на данни без разрешение. 26-годишният мъж е осъждан за използване на данни от чужди банкови карти без съгласието на титулярите, чрез достъп до информационни системи.\nPrevious Previous post: За пръв път – два смъртни случая с COVID-19 в един ден, вече са общо 20\nNext Next post: Две медицински сестри сред новите случаи с COVID-19, работят в Русе и Търговище\n1,642 total views, 654 views today\n2,814 total views, 656 views today\n5,156 total views, 664 views today


Охранители пребиха жестоко клиенти във варненска дискотека - Будна Варна\nНачало » Общност » Охранители пребиха жестоко клиенти във варненска дискотека\nОхранители пребиха жестоко клиенти във варненска дискотека\nОхранители във варненска дискотека пребиха жестоко трима клиенти. Единият от тях е бил откаран в болница в тежко състояние и с опасност за живота, като се наложило да бъде опериран по спешност. За случая, който не беше оповестен от полицията в морския град, разказа пред Дарик един от пострадалите.\nВ нощта на 6 срещу 7 януари Билял и приятелите му Айдън и Иван празнували в дискотека „Премиум“, намираща се в центъра на Варна до Образцов дом. 28-годишният Билял бил единственият от компанията, който не пил алкохол, защото бил с колата си. Около 5 часа сутринта, когато останали сред последните посетители в заведението, единият от гардовете подхвърлил реплика на Иван, който се ядосал.\n„Иван му извика „Ела тук да видим какво искаш“. Охранителят се затича и изкара Иван в коридора пред входа за заведението. Тогава се намесих аз и казах на охранителя да не се притеснява – ще изкарам навън Иван, за да не стават проблеми, защото е пиян. Тогава дойде Айдън, който взе да вика защо охранителят се нерви толкова, какво иска от нас, да дойде да го видим. После видях как охранителят бяга към Иван и Айдън и започва да ги удря. Свали ги на земята и продължи да ги рита. След това дойдоха още трима охранители и единият започна да ме удря. Събори ме с глава и ме ритна три пъти, като съм си ударил главата в стената“, разказва Билял.\n„Охранителят ме удряше само в главата – не за да ме събори, а за да ме убие“, казва Билял, който е дал описание на гардовете пред разследващите.\n« Стоян Пасев: Зимната обстановка във Варненско е почти нормализирана\nДве суперкомедии с Калин Врачански и Асен Блатечки »


Класическите офшорки драстично намаляват\nОфшорните зони спазват по-ясни правила за прозрачност. Данъчни амнистии спомагат за намаляване местата за пране на пари и избягване на данъци.\nСпоред изявление на Организацията за икономическо сътрудничество и развитие (ОИСР), в която членуват само икономически силни държави, местата, където има непрозрачна финансова политика и могат да се перат пари, и да се избягват данъци, все повече намаляват. Според информацията на Файненшъл таймс, която цитира ОИСР, избягването на данъчно облагане в големи (международни) размери става все по-трудно след натиска, на който бяха подложени тези зони веднага след т.нар. Панамски скандал, при който наяве излязоха имена и сметки на хора от цял свят, укривали налози от родните си данъчни власти. Сред героите на Досиетата „Панама“ имаше и доста българи, чиито имена също бяха оповестени в журналистическото разследване. Някои от тях не бяха изненадващи, други обаче бяха на действащи политици.\nПрез последните години офшорните зони в цял свят биват принуждавани да спазват по-ясни правила за прозрачност, което пък помага на фирмите, регистрирани в тях, да имат право на бизнес и в „бели“ държави, в т.ч. в зоната на Европейския съюз. Типичен пример са Гибралтар и остров Ман, където се регистрира международният хазартен бизнес и за които Великобритания силно лобира да бъдат признати за легитимни.\nСпоред ОИСР в черния списък на зоните, отказващи сътрудничество в посока прозрачност, вече фигурира само Тринидад и Тобаго. Карибската държава с двойно име продължава да се съпротивлява на международния натиск, но нейният финансов капацитет се счита за незначителен на фона на глобалните финанси.\nЕдин от инструментите, който редица държави използваха, за да изсветлят икономиките си и да привлекат капитал, са т.нар. данъчни амнистии. Според данни на Организацията нейните държави членки са привлекли по този начин 85 милиарда евро. Това обаче не е нищо в сравнение със статистиката на Индонезия. Тази страна не членува в ОИСР, но чрез данъчна амнистия е успяла да събере над 300 милиарда долара!\nПри данъчната амнистия държавата позволява легализиране на средства срещу заплащане на дължимите данъци или част от тях, без укриването да води до санкции.


Майкъл Фасбендър и Алисия Викандер се готвят за сватба | Dnes.bg Новини\nМайкъл Фасбендър и Алисия Викандер се готвят за сватба\nЦеремонията е планирана за испанския остров Ибиса\n6 сеп 2017 18:56, Криси Табачка\nЦеремонията ще е на испанския остров Ибиса. "Подробностите за тържеството се пазят в пълна тайна" - каза близък на двойката пред в. "Сън".\nТой добави, че Майкъл Фасбендер ще поеме престоя на всичките гости и е решен да организира партито на годината на купонджийския остров.\nПоканените обаче не знаят никакви подробности. Съобщено им е само кога да пристигнат. Алисия Викандер и Майкъл Фасбендер са двойка от 2014 г.\nТя е на 28 години, а той - на 40. Двамата се стараят да пазят връзката си далече от любопитните очи. Те се запознаха на снимачната площадка на филма "Светлина между океаните" на режисьора Дерек Сианфранс.\nМайкъл Фасбендер е казвал, че връзката му с Алисия Викандер "просто се е случила". Актрисата пък е признавала, че винаги е искала да има деца.\nОще по темата: Майкъл ФасбендърАлисия Викандер\nГледайте и "Кралски афери" 2012, там Викандер също е прекрасна, а филмът е много интересен, познавателен и поучителен! Радвам се за любовта на тези двама талантливи и сериозни хора!\nТочно това казвам - да гледа филма "Момичето от Дания" и да - героят е травестит. Страхотен филм и страхотно изпълнение на Алисия викандер !\nИ двамата са невероятни. Дано по-дълго са щастливи заедно.\nex machina ... е по готина :)\nДаваш му съвет да гледа филма с травестита ? Я се скрий.\nИначе им дават максимум 11-12 месеца.\nГледай "Момичето от Дания" - Алисия Викандер там е просто прекрасна.\nНе съм чувал за нито един от двамата,но предполагам,че и те са чували за мен.


Пролетната неКОНФЕРЕНЦИЯ на БАУХ ще се състои на 9 - 11 юни 2022 г. в Riu Helios Paradise 4* и Riu Palace Sunny Beach 5* в Слънчев бряг. Темата на събитието е reConnect: Yourself. Your Team.\nДетелина Смилкова е новият председател на Управителния съвет на Българската асоциация за управление на хора (БАУХ). Тя е оперативен директор на МБАЛ Скин Системс. Смилкова има опит два мандата като председател на УС на БАУХ.\nЗвездният четвъртък на HR бранша – HR Industry 2022 – тази година ще се проведе отново на живо, след миналогодишното провеждане онлайн.\nПочти половината (41%) от работната ръка обмисля драстична кариерна промяна през следващата година.\nТази година, само ден след 20-ия рожден ден на JobTiger, стартирала от първия сайт за обяви за работа у нас, ще се проведе и десетото юбилейно издание на един от емблематичните й форуми – НR Industry.\nЧетири пъти по-високо увеличение на кандидатите за работа, идващи от най-засегнатите от ковид кризата сектори, отчита лидерът в HR решенията Adecco България.


Докато шофьорът на микробуса изчаква минаващите по безумната пешеходната пътека, е изложен на опасността да бъде ударен от излизащите от подземната улица, автомобили\nКлючови думи: транспортен хаос, градски транспорт, транспортна схема, НФСБ, общински съветници, пешеходни пътеки\n18 Март 2016, Петък\nСтранни очертания на възлови кръстовища и улици, стрелки на асфалта, които водят към нищото и подвеждат участниците в движението, опасни пешеходни пътеки, нарисувани на неочаквани места, стеснени шосета за сметка на широки и празни бус ленти, задръстен трафик, „тапи“ в пиковите часове на денонощието, изнервени шофьори и пътници – това е само върхът на айсберга, наречен „Интегриран градски транспорт“ на Бургас. Проблемите всъщност са толкова сериозни, че влезе ли в сила тази схема в началото на лятото, никакъв гост на морския град не би се ориентирал в хаоса, в който местните жители живеят вече втора година.\nТова е и една от основните причини групата общински съветници от „Национален фронт за спасение на България“ и „Средна европейска класа“ в бургаския ОбС да инициира спешно провеждането на допитване до гражданите дали одобряват новата транспортна схема. За която иначе бяха изсипани над 130 милиона лева, включително бяха теглени и банкови кредити за довършване на някои от започнатите нововъведения.\nОбещанието не винаги прилича на даденото\nНай-много притеснения сред хората в морския град предизвиква бързата автобусна линия. По проект тя трябва замести сега съществуващи маршрути на градския транспорт. Идеята на общинарите е пътниците да ползват главно скоростната линия. За целта обаче, за да стигнат от жк „Славейков“ до жп-гарата, примерно, те ще трябва да сменят два автобуса, а не да ползват само един, както беше досега.\nНа пръв поглед схемата би изглеждала добре, но само ако е приложена в огромен полис. В сравнително малък град като Бургас самата идея за скоростни ленти и чести смени на още по-скоростни автобуси, е абсурдна.\nЕдин от най-големите абсурди на проекта „Интегриран градски транспорт“ в неговия бургаски вариант обаче е изграждането на така наречената „Централна автобусна спирка“. Заради нея един от централните и най-възлови булеварди – „Сан Стефано“, днес е трудно проходим и умните шофьори гледат да избягват преминаването през него. И без друго тесните платна там бяха свити още повече за сметка на просторен коридор за „бързите автобуси“.\nПо същия безумен начин бяха начертани специални бус ленти по всички пътни артерии в Бургас. Хаосът провокира КАТ в началото на февруари да отправи специални препоръки към общината за сгрешена маркировка и създадени конфликтни точки на пътя.\nОтчайваща е ситуацията и на кръстовище „Трапезица“, през което преминава целият трафик на автомобили за Южното Черноморие. Бе решено там да се организира кръгово движение, а за пешеходците вече са издигнати специални пасарелки. Изпълнението на проекта започна през февруари 2015 г., като неговата стойност бе 3,5 милиона лева. Негов изпълнител е избрано сдружение „Трапезица“ в което основен участник е „Трейс груп холд“ – фирма, абонирана за най-големите обществени поръчки, обявявани от бургаската община. Срокът за изпълнение беше 11 месеца, но той традиционно не бе спазен и към днешна дата довършителните работи все още продължават.\nТам проблемите ще ескалират през лятото, когато пристигнат туристите. Защото и сега е видно, че миниатюрното колело не е в състояние да поеме трафика, особено в пиковите часове на денонощието. Причината отново е в стеснението на платната.\nВече се чува ропот сред гражданите и по отношение на пасарелките. Възрастни хора казват, че им коства огромно усилие да преодолеят „серпантините“ до горната част на надлеза. Вече стигнали там пък, губят ориентация в лабиринта от „ръкави“ заради плътните и високи шумоизолиращи прегради, от които няма никаква видимост и по-дребен човек лесно може да се обърка накъде да поеме.\nПример за кошмарите в новата транспортна схема са и част от пешеходни пътеки. Те, вместо да създават удобства на гражданите, застрашават живота им. Една от тях е до прословутата „подземна улица“ между централната „Христо Ботев“ и еднопосочния в тази част булевард „Стефан Стамболов“, която костваше на бургаските данъкоплатци близо два милиона лева.\n„Зебрата“ е нарисувана така, че за да не сгази пешеходците, автомобил, идващ от долната страна на булеварда, трябва да набие спирачки точно на изхода на тунела, с риск за собствения си живот.\nПодобна е ситуацията и с отбивката на „Стефан Стамболов“, която води до градската болница в Бургас. Обяснимо там автомобилният трафик е изключително натоварен. На това кръстовище обаче има цели три пешеходни пътеки, нарисувани през метър-два, което води до огромни задръствания и най-вече – до постоянна опасност за пешеходците, които са принудени да притичват през колоните от автомобили.\nПроблем всъщност е и самото достигане до болничното заведение. За да влезе автомобил във въпросната отбивка, трябва първо да преодолее препятствието „бус лента“.\nСкоростната линия, която е забранена за други превозни средства, става прекъсната едва на метър от отбивката и по-неопитен шофьор не би имал време и възможност да свие вдясно. Ако обаче точно в този момент по въпросната линия се движи колона от автобуси, нещастният шофьор на лек автомобил ще трябва да чака. Което пък блокира напиращите отзад и изнервени с право други участници в движението.\nДруг обект от „Интегриран градски транспорт“, който буквално втрещи бургазлии, е ремонтираната автогара „Юг“, чиято реконструкцията глътна близо 7,5 млн. лв. Изпълнението й, разбира се, е „Трейс груп холд“. В момента там има огромно бетонно обезлесено каре, около което паркирането на автомобили е строго забранено и на нарушителите ще се пишат актове до 200 лева. Забраната важи дори за таксита, тъй че гостите на града да се чувстват предупредени – куфарите ще си ги носите на гръб и пеша.\nДали ще има референдум, най-вероятно ще разберем на следващото заседание на ОбС в Бургас, което е насрочено за 29 март.\nНо пък кметът Димитър Николов отсега се зарече, че няма да отстъпи пред гнева на бургазлии. „Придвижването в Бургас ще става все по-бавно с автомобил. И да, светофарите са повече и ни бавят, ще трябва да се съобразяваме с повече пешеходни пътеки и бързата автобусна линия. За да стигнем до работа, ще трябва вече да излизаме по-рано. Шок е, но няма как да се удовлетворим желанията на всички. Община Бургас ще продължи да работи неотклонно нашия град да стане по-подходящото място за пешеходци и ползватели на градския транспорт“, закани се той.\nСамо че това не трябва да става с цената изкуствено предизвикани задръствания и налагане на решения, които вместо до сигурност на пътя, ще доведат до повече произшествия. В крайна сметка ще бъдат тормозени бургаските данъкоплатци, които издържат Димитър Николов и цялата му администрация. Потърпевши ще са и туристите, които пък новата транспортна схема в града само ще отблъсне и повече никога няма да им хрумне да потеглят към южните ни курорти, защото ще изгубят за преминаването през Бургас повече време, отколкото са пътували до него от родните си места.\nЗащо ли не се учудвам на всички простотии около тези проекти за интегриран градски транспорт в големите градове. Същата тъпотия ни очаква и тук във Варна. За разлика от споменатата фирма тук в статията ние също си имаме 2 подобни фирмички дето цоцат общината с всички всевъзможни големи обществени поръчки Хидрострой и Инжстрой. Тези проекти се оказаха най големите безумици за последните години и с най-много пари за усвояване от разни лапачи. Естествено никой не го интересува какво ще е изпълнението им. Важното е да се усвоят европарите и дотам.


С настъпването на есента идва момента, в който трябва да престроим не само мисленето си, но и гардероба.\nЛятната ваканция колкото и приятна свърши, а с нея и времето за ефирни летни рокли. Това обаче не пречи да пренесете отпускарското настроение в работния гардероб по приятен начин. Стига средата да позволява нов дрес код.\nЧесто, за да изглеждаме добре се налага да пръскаме маса пари за скъпи дрехи. Сега може да направите тази промяна с дамски дрехи на ниски цени !!!Вече не е нужно да губите време в шопинг по магазините с приятелки. Потърсете подходящия работен сет в интернет и дори от работното място.\nНасочете се към класически цветове.\nНа модната сцена за есента на 2020 г. се появяват червено, черно, бяло, сиво, маслено зелено, мастило и всичко от кафявата гама, примесена със свежи мотиви на жълто, оранжево, бордо. Ако работата ви го позволява, лесно може да „до украсите“ с аксесоари към стила офис дрехи.\nДопустими са и импровизации. Обърнете внимание на тоалет, костюми, поли, сака. Такива може да изберете и в кромидени цветове, синьо, зелено. Тези цветове за дрехите са изключително практични и модерни. Те могат да ви издокарат в по-модерна визия, отколкото дори сте предполагали.\nOфис дрехи за жени\nМоделите офис дрехи за жени са по-елегантни от всякога, защото предлагат, както класически дизайн, така и разчупени кройки и дизайнерски изпълнения. Наличният набор от маркови дрехи втора употреба е идеален и може да се комбинира, както в първия работен ден, така и до късно есента.\nПрез идните месеци на есента хит ще са безупречните костюми с къс ръкав, вталени сака, поли с дължина до коляното, обувки и боти на висок или средно висок ток.\nЦветовете, които се налагат в дамски дрехи за сезона са подчинени изцяло на природата. Възползвахте се от това!


Дислексия при децата до три години - причини, симптоми и начини за справяне - Педагогика БГ\nЯсла и Детска градина, Училище, Среда за развитие, Любопитно\nДетето ви среща ли проблеми с писането? Трудно ли му е да различава буквичките една от друга? Ако е така, е възможно то да страда от дислексия. Вижте какви са симптомите за тази диагноза и какво може да се направи, за да се овладее тя.\nДислексията представлява разстройство на ученето, характеризирано с трудности при осмислянето ни запомнянето думи, букви и символи. Макар тя да се свързва основно с проблеми с четенето, симптомите понякога се проявяват много преди детето да научи буквите, затова следете за признаци на нарушения в речта и паметта.\nРанни симптоми на дислексия при деца до три години\n* Проговарят по-късно от връстниците си\n* Произнасят думите с повече затруднения спрямо останалите деца\n* Бавно научават нови думи\n* Не могат да си спомнят думата, която им трябва\n* Срещат затруднения при научаването и запомнянето на азбуката, числата, дните от седмицата, формите и цветовете\n* Трудно им е да се научат да пишат букви\n* Трудно казват стихчета\n* Трудно им е да разпознават римите и да измислят римуващи се думи\n* Бавно развиват фината си моторика – това означава, че може да им отнеме повече време от останалите да се научат да държат молив или да си мият зъбите например\n* Трудно им е да различават отделните звуци в думата\n* Не могат да следват сложни инструкции – забравят ги или възприемат само кратка част от тях\nОбърнете внимание на тези първи предупредителни знаци. Ранната диагностика на дислексия може да помогне на детето ви да се адаптира много лесно и бързо и да превъзмогне трудностите. Ако забележите тези симптоми, можете да се обърнете към специалист – логопед или психолог. Колкото по-рано се потърси решение на проблемите, толкова по-леко ще се справя детето докато расте – като ученик, когато ще му се налага усилено да пише и чете, и като възрастен, когато животът всекидневно ще го сблъсква с предизвикателства.\nТъй като дислексията не е болест, от нея човек не може да се излекува. Тя съпътства засегнатия през целия му живот. С практика и упражнения от ранна възраст обаче може да се постигне значително подобрение и да се превъзмогнат част от затрудненията.\nЗа да помогнете на детето си, можете да му четете на глас и да му пускате аудиокниги. Така то ще увеличи речниковия си запас и ще слуша правилно произнесени думи. Четете заедно с него, като го окуражавате, когато се справя с трудните думи. Като го насърчавате, ще направите четенето по-приятно за него, дори и да му е трудно. Казвайте заедно стихчета, пейте песнички за развиване на паметта.\nДислексията може да повлияе на самочувствието в крехката детска възраст, когато училището е много съсредоточено точно върху онези умения, с които дислектиците имат проблеми – като запаметяването и автоматизацията на изписването на буквите например. За съжаление, все още в много учебни среди на такива деца се присмиват, а учителите ги пришпорват и очакват от тях резултати като у всички останали. Затова е важно да създадете позитивна нагласа, така че детето да ходи с радост на училище и да мисли колко ще се забавлява с другарчетата си. Проявявайте търпение и разбиране, показвайте на детето, че го обичате. Възможно е да се окаже, че просто този клас и това училище не са подходящи за него и не могат да му осигурят развитието, което му е необходимо.\nНе гледайте на дислексията като на осакатяващ недъг. Тя просто означава, че мозъкът на човек се развива по различен от обичайния начин и изисква различни подходи при ученето. Това състояние има и своите положителни страни. Дислектиците могат например да са много по-креативни от връстниците си, а освен това имат по-силно развита визуална памет и образно мислене. Нещо повече, те могат отлично да разказват ясно, убедително и увлекателно. Дори Google, Pixar и други последвали ги световни компании вече наемат нарочно хора дислектици, заради вродената им способност за дедуктивно мислене, силна склонност към абстракционизъм и впечатляваща фантазия.\nХората с дислексия имат силно развита ориентация в пространството – от тях ще излязат добри архитекти, скулптори или дизайнери. По-лесно им е да правят връзката между разнородни елементи, да обмислят проблем от множество перспективи и да работят едновременно по няколко задачи – умения, високо ценени във всяка сфера на работа. И още един „професионален плюс“ – справят се изключително добре в динамични, променящи се ситуации, където трябва да се действа бързо – например на стоковата борса.\nДислексията не трябва да пречи на никого да има пълноценен и щастлив живот, да расте вдъхновен и да се забавлява. Някои от най-големите гении – Стив Джобс, Моцарт, Айнщайн – са били дислектици. Когато човек среща подкрепа, разбиране и любов, пред способностите му няма граници.\nПрочетете още: На вниманието на всички родители, които искат да възпитат и отгледат здрави деца!


The Bulgarian Media Portal » Blog Archive » Въоръженият конфликт в Украйна и съдбата на украинските българи\nВъоръженият конфликт в Украйна и съдбата на украинските българи\nКарта на българите в Украйна. Източник: Уикипедия\nСъс задълбочаването на конфликта в Украйна се стигна до процес, който можеше да бъде прогнозиран – провеждането на масова мобилизация на подлежащото на запас население. Тази съдба не отмина и представителите на българското малцинство, чийто брой по данни от официалното преброяване е над 200 хил. души, но лицата от български произход са поне два пъти повече.\nИзпращаните масово повиквателни заповеди предизвикаха страх и недоволство сред нашите сънародници. Повечето родени в епохата на бившия СССР, но живеещи в отделилата се от него Украйна, те в известна степен се чувстват като дърво без корен и гледат на конфликта като на чужд. Още повече, че проведеното през последните 20 години поукраинчване на българските имена в никакъв случай не доведе до тяхната интеграция в украинското общество.\nТрябва да се има предвид, че страхът и недоволството не са обхванали само българското малцинство. Подобни чувства взимат все по-широки размери и сред представителите на унгарското, полското и румънското малцинства.\nПротичащите процеси безспорно поставят на дневен ред въпроса какво да се прави? Как България да помогне на своите сънародници в Украйна?\nБългарският стратегически интерес поне на думи е формулиран отдавна като съхраняване на българското етнокултурно пространство и духовно единение, в случая с бесарабските българи в Украйна. Зад тези красиви думи обаче не се крият много смислени действия на българската държава. Това е така, защото след десетилетия провеждан национален нихилизъм, сегашната ни държавна политика към българите в чужбина няма дълбоки традиции и не се възприема като приоритетна. Освен това на нея противодейства и руското влияние в Украйна, което на пример с различни средства саботира на въвеждането на българския като език на обучение сред бесарабските българи.\nНезависимо от тези противоречиви процеси, украинските българи продължават да гледат на България като на своя историческа родина. Поставени в условията на заплаха за живота им, сред част от тях се прокрадват изселнически настроения, в т.ч. и желание за завръщане в България. Като се има предвид дълга на България към нашите сънародници, логично е в българското общество да се чуват все повече гласове в подкрепа на подобна идея. Още повече, че Украйна е по-близко до границите ни, отколкото Сирия например, и трябва да се предвижда такъв бежански поток. Това е особено валидно за тези украински българи, които имат и българско гражданство, породи което няма да бъдат спрени от съществуващите държавни граници.\nФакт е обаче, че България и в момента изпитва огромни затруднения при овладяването на миграционния натиск от югоизток, така че едва ли ще бъде по силите й сама да се справи с новите предизвикателства. Шанс за намирането на решение е аналогичният проблем, който имат Полша, Унгария и Румъния със своите малцинства в Украйна. Като членки на ЕС, България може да предложи провеждането на обща и синхронизирана политика на четирите държави, в това число да се търсят решения на европейско ниво и съответно европейско финансиране. Подобна съвместна акция може да бъде подготвена чрез въвеждането на практиката за сътрудничество на съответните институции в четирите държави, отговарящи за контактите с диаспорите.\nТърсенето на европейски средства няма да е прецедент, тъй като в края на ХХ в. Атина с помощта на европейски фондове подкрепи репатрирането на понтийските гърци в Гърция. Подобна политика провеждаше и Финландия по време на президента Койвисто, който като допълнителен аргумент изтъкна и факта, че фините в Русия са страдали по време на сталинските репресии, поради което съвременна Финландия е в дълг към сънародниците си.\nКато използва добрия европейски опит, България трябва аргументирано да представи пред своите партньори историята и сегашното състояние на проблемите на българите в Украйна. Не трябва да забравяме, че българите в СССР минаха през масови репресии, депортации в азиатските републики и ужасен глад. А днешната заплаха за живота им е достатъчно основание да потърсим цивилизовано решение.\n“Сънародниците ни в Украйна са застрашени от един конфликт, който става все по-кървав и по-тежък. Възложил съм на външния министър и шефове на ресорни институции да ни кажат какви са рисковете в невралгичните точки в Източна Украйна, независимо дали става дума за лица с български произход или не. Ние в нашата външна политика настояваме конфликтът там да се решава с мирни средства и да бъдат преустановени военните действия там. Това заяви в парламента министър-председателят Бойко Борисов.”\n# 4 февруари 2015 at 9:06 AM\nЛипсваща на картата е общонстта на етническите Българи в Николаев. А тя не е малка.\n# 4 февруари 2015 at 10:40 AM\nЕто истината,от първа ръка:\n# 4 февруари 2015 at 3:18 PM\n“Истината” според една “анализаторска” компания чийто главни клиенти са правителството на Украйна и различни олигархични структури там? Като се има предвид фантомната 10,000-на руска инвазия която от почти една година никой не може да открие, едва ли. Но а дано да познаят: главно защото вярвам в правото на самоопределение на ВСИЧКИ малцинствени групи без изключение, и второ защото така Радослав Георгиев и подобни българофоби ще избегнат страшната участ да съжителстват с Бесарбаски Българи които освен Български владеят и руски език.\nА като става дума за руски език, мисля че факта че го владеете ви прави съмнителна фигура, Георгиев (според вашат собствена логика). Да не говорим за какво разбирате под “свобода”, демокрация”, и тем-подобни ценности щом смятате владеенето на руски език за анти-Българско явление и не смятате да позволявате на сънародници от Бесарабия да търсят убежище в БГ. Много ви е антихуманна и антидемократична ценностната система, Георгиев. Откъде я научихте, от бандеровците в Лвов ли?\n# 4 февруари 2015 at 6:34 PM


Мини академия за начинаещия инвеститор: Огромни нови дългове скриват години отрицателен приръст на БВП в EC и САЩ\nОгромни нови дългове скриват години отрицателен приръст на БВП в EC и САЩ\nЗападните икономики не са расли въобще за последните десетилетия, а просто масово са натрупвали дългове.\nС това ниво натрупани дългове такова положение не може да продължава дълго и обезателно ще доведе до катастрофически последствия: в близките 5-10 години икономиките на западните страни ги чака пълен крах.\nВ протежение много години приръстът на реалният БВП, минус натрупалите се заеми в западните страни е бил ... отрицателен.\nСамо за сметка на масираното увеличение на дълговата тежест те са могли да скрият реалното положение на нещата и да отсрочат настъпването на неизбежният крах на икономиките си.\nНа практика показателите на ръст на БВП почти нищо не говорят за динамиката на икономиката, ако в същото време не се анализира въпроса – каква част от този ръст е станала възможна благодарение на нови заеми.\nВ днешно време се е наложила практиката да се коригират показателите за БВП в съответствие с показателите на инфлацията, в резултат на което се определя така нареченият «реален ръст на БВП».\nОтчитайки това обстоятелство, напълно естествено е също да се използва този метод, в коригиране показателите на ръста на БВП изчистен от влиянието на ръста на новите заеми, което трябва да даде в крайна сметка реалния БВП след изваждане на дълга.\nПроблемът с държавните дългове е широко обсъждан, но никой не говори за корекции на БВП за сметка изваждането на държавният дълг.\nЗападните страни са загубили способност да обеспечават реален ръст на своите икономики.\nВсичко, което им е останало, е способността да нарастват дълговете си. За сметка на масирано натрупване на нови дългове те са способни да създават показна видимост за незначителен ръст, или такъв зависнал около нулевата отметка.\nАко всички тези огромни дългове се насочваха в смислени инвестиции, то нищо лошо в задлъжняването не би имало. Но това не е така. Получените заемни средства се насочват за покриване загубите в националните икономики, и по същество, се харчат за поддържане нивото на потребление, което тези страни в действителност не могат да си позволят. Западните страни се държат като наследници на аристократическо състояние през XIX век, година след година заемайки средства в дълг, за да си обеспечат предишният начин на живот, докато тяхното състояние безжалостно се изтощава. Рано или късно аристократът-расточител ще е принуден да се сблъска с реалността: да разпродаде останалото имущество, за да покрие исканията на кредиторите, а също да си потърси жилище по джоба и по-силно да затегне колана.\nТака неизбежно европейските страни и САЩ ще са принудени да снижат изкуствено създаденото високо ниво на потребление. Но засега те отлагат дълговите проблеми като алкохолик, който станал сутрин първо посяга към бутилката, за да отсрочи момента на изтрезвяване. В случая с ЕС и САЩ става дума за дългово пиянство с продължителност десетилетия.\nЗа последното десетилетие ситуацията се усложни неимоверно, но драматичния завой към най-лошото, или по-правилно казано, към катастрофата, бе в началото на световната финансова криза от 2008 г.\nНа графика 1 са отразени шокиращите показатели, характеризиращи фактическият срив на икономиките на западните страни през 2009—2013 г. В него е отразена динамиката на приръста на реалният БВП в различните страни за 2005 — 2013 г. Както е видно от графика, за този период Русия съумява да обеспечи приръст на реалният ВВП, докато западните страни все по-дълбоко и по-дълбоко затъват в дългове. За периода 2005 — 2013 г. акумулираният ръст на икономиката на Русия съставя 147%, докато акумулираните загуби на западните страни нарастват с 16,5% (Германия) до 58% (САЩ).\nНа графика 2 е показан приръстът на реалният ВВП с изваждане приръстът на дълга (след изваждане показателя на ръст на държавен дълг от показателя БВП). Ако се извадят дълговете, то ще видим реалният мащаб на срив на икономиката на Испания от -56,3%, това е ужасяващ показател. Ако пък се използва общоприетата официална методика на разчет на темповете на приръст на БВП (с изваждане приръста на дълга), то се получават само -6,7%.\nКакто показва анализа, за разлика от икономиките на западните страни, даже по тези показатели ръстът на икономиката на Русия е достатъчно здрав и не е обусловен от ръст на дълга. В действителност Русия демонстрира осезаемо положително съотношение на тези показатели: темповете на приръст на БВП са превишили темповете на ръст на дълга 14 пъти (1400%). Поразително. Този показател поразява още повече, ако го сравним с аналогичните показатели на западните страни, потъващи в падините на нови дългове.\nНа графика 3 е показано, колко акумулирането на дълга в западните страни превишава официалният показател на темповете на приръст на БВП. За периода 2004 — 2013 г. безусловен лидер в ръста на дълговото бреме са САЩ – 9,8 трлн долара (7 трлн евро, както е показано на графиката). За този период ръстът на държавният дълг в САЩ е превишил ръстът на БВП 5 пъти (500%).\nНа графика 4 това е показано чрез сравнение съотношението между темповете на ръст на дълга и темповете на приръст на ВВП.\nСравнението на темповете на ръст на дълга по отношение към темповете на приръст на БВП показва, че у Великобритания, страна, която е натрупала най-големият нов дълг по отношение към приръста на ВВП, съотношението на размера на нов дълг към показателят приръст на БВП е 9 към 1. С други думи, размерът на нов дълг на Великобритания е 900% от приръста на ВВП. Но и другите западни страни, в по-малка степен за Германия, се намират в тежко положение, докато ръстът на дълга в Русия е едва малка част от приръста на ВВП.\nГоре посочените показатели се коригират с отчитане влиянието на величината на държавният дълг (съвкупен държавен дълг), но ситуацията изглежда още по-застрашителна, ако вземем под внимание ефектът на влияние на частните заеми на показателите на БВП. Новите дългове на корпорациите и домакинствата като минимум са удвоили частните заеми в болшинството западни страни, започвайки от 1996 год (графика 5).\nРазглеждайки тези показатели, се стига до очевидните изводи, че в действителност Западните икономики не са расли въобще за последните десетилетия, а по-скоро просто масово са натрупвали дългове.\nС такова ниво натрупан дълг това положение не може да продължава дълго. Съществува реален риск, че този дългов блъф ще бъде разкрит по-скоро рано, отколкото късно и ще срине нивото на БВП на Западните икономики до такова ниво, което те не могат да поддържат без нови заеми. Но в този случай те не могат да обеспечават покритие на старите заеми, което ще доведе до катастрофически последствия.\nВ този анализ не са включени Япония и Китай заради сложности, свързани с намирането на надеждни статистически данни. Япония обаче е страна, с още по-проблемен приръст на ВВП за сметка увеличение на дълга. Съотношението на нейният държавен дълг към ВВП превишава 200%.\nПо същество, Япония живее за сметка на увеличчаващи се дългове от началото на 1990-те. Въпреки това някои от най-ирационалните западни аналитици се стремят да представят Япония като пример за подражание, утвърждавайки, че доколкото Япония е могла да нараства дълговете си в течение на 25 години, то и всички западни страни могат да постъпват точно така в обозримо бъдеще. Те не са в състояние да разберат, че в миналото Япония бе единствената страна в света, която можеше да си позволи да съществува при такова неимоверно ниво на дълга. Япония винаги се е ползвала от съществена поддръжка от западните страни и затова е могла да си позволи да продължава подобна практика. И не в по-малка степен това се правеше по политически съображения.\nОще едно съществено съображение против представата за това, че западните страни могат да продължават да нарастват дълговете си, се състои в това, че от началото на 1990-те западните страни започнаха бързо да губят икономическата си хегемония: започна да се снижава нейният размер в обема на световната търговия и глобалният БВП.\nЗначимостта на Запада по отношение към останалият свят бързо се съкращава. Това може да се демонстрира чрез сравнение показателите на БВП на западните страни-членки на «голямата седморка» (G7) (САЩ, Япония, Германия, Франция, Великобритания, Италия и Канада) с показателите на БВП на днешните развиващи се страни. През 1990 год съвкупният БВП на страните-членки на «голямата седморка» значително превишава съвкупният БВП на днешните седем развиващи се страни: Китай, Индия, Русия, Бразилия, Индонезия, Мексико и Южна Корея (които необезателно съставят единен политически блок).\nПрез 1990 г. съвкупният БВП на страните-членки на «голямата седморка» (G7) е 14,4 трлн долара, а съвкупният БВП на седемте развиващи се страни — 2,3 трлн долара. Но към 2013 г. ситуацията кардинално се променя: съвкупният БВП на страните-членки на «голямата седморка» (G7) е 32 трлн долара, а съвкупният БВП на седемте развиващи се страни — 35 трлн долара (графика 6).\nПредвид постоянният ръст на частта развиващи се страни в световната икономика става очевидно, че западните страни не могат да получават достатъчна печалба от световната търговия, за да обслужват натрупаните от тях дългове.\nВ днешно време западните страни извличат изгода от това, че останалият свят все още се доверява на техните валути и ги използва в качеството на резервни. По същество, доларът на САЩ и еврото използват преимуществото на своя монополен статус. Именно това позволява на западните страни да получават достъп до евтини дългови инструменти и да стимулират своите национални икономики за сметка на монетарна политика, провеждана от централните банки (програмата за така нареченото «количествено смекчение» или, с други думи, «запуск на печатната машина»). Но рискът е в това, че при задълбочаващата се дългова ситуация и съкращаващият се дял в световната икономика те няма да могат да се възползват от тези приемущества, най-вероятно, вече даже в обозримо бъдеще.\nА след това ще последва рязко поскъпване на заемите и ръст на инфлацията, преминаващ в края на краищата в хиперинфлация.\nПри това сценарият за развитие на събитията, който е неизбежен в близките 5-10 години, е че икономиките на западните страни ги чака пълен крах.\nПроблемът е в това, че да се избегне такова развитие на събитията не е възможно, защото западните страни завинаги са загубили конкурентните си преимущества като икономически държави. В крайна сметка, те ще бъдат принудени да се свият до ниво, съответстващо на нивото на техните ресурси и население. Но управляващият западен елит, както изглежда, не се стреми да погледне в очите реалността. Той се опитва да поддържа видимост за процъфтяване, постоянно трупайки все нови и нови дългове, докато още е в състояние да го прави.\nПолитическите партии на Запад, по същество са се превърнали в машини за броене на гласове и са загрижени само от това как да победят на следващите избори. За това те продължават да подкупват своя електорат с нови и нови дългове, стимулирайки така своите национални икономики.\nНо тази историческа вълна вече никак не може да се обърне. В крайна сметка, западните страни ще разпилеят своето наследство, както това направиха аристократите-разточители в миналото.\nЕтикети: Геоикономика и геополитика, Глобална статистика


Mobo сервиз в София Експресен ремонт на Samsung i9300 Galaxy s3 на достъпни цени — Mobo.bg\nЕкспресен ремонт на Samsung i9300 Galaxy s3\nSamsung Galaxy s3 – един от най-обещаващите съвременни мобилни телефони, работещ на базата на операционната система Android. Това е иновативно устройство, превърнало се в истински пробив в мултимедията, функционалността и производителността в света на мобилните устройства. Но, както и повечето други нови продукти от този сегмент, неговият собственик го очакват макар и малки, но проблеми. Към един от тях може да се добави неговата крехкост и висока чувствителност на сензорния екран, повредата на хардуерната част при падания, отказа на софтуера. В нашия сервизен център можете да поправите Samsung galaxy s3 с всякакви повреди и счупвания.\nПодмяна на дисплея на i9300 / Смяна на екрана на Samsung i9300 (дисплей + тачскрийн);\nПодмяна на дисплейния модул (без рамка);\nСмяна на сензорното стъкло на i9300 / тъчскрийн (дисплей + тъчскрийн);\nРемонт / подмяна на sim и flash слота с шлейфа;\nРемонт на бутона за включване / подмяна на бутона за вкл;\nПоставяне на конектора за зареждане / смяна на конектора за зареждане;\nПоставяне на датчик за светлината;\nПозвъняване (основен говорител) – за бяла и черна средна част;\nРазговорен говорител с шлейфа и конектора + механизмът на бутона за силата на звука;\nОсновна камера на Samsung c3;\nРемонт, поставяне на gps-антена заедно с коаксиални кабели и конектори;\nВибро-звънец с шлейфа и конектора;\nСофтуерен ремонт, фърмуер, актуализация;\nРемонт на разговорния високоговорител на i9300 Galaxy s 3;\nРемонт на flesh приемника на Samsung sIII;\nВъзстановяване на IMEI;\nБатерия Li-Ion 2100 mah EB-L1G6LLA (оригинал);\nНов заден капак / при ремонта на galaxy s3;\nВъзстановяване на информация, контакти на samsung s3.\nСервизният център Mobo.bg непрекъснато прави промоции и има система за отстъпки за цялостни ремонти на Samsung galaxy s3. В цените на сервиза са включени разходите за услугите на майсторите, новите резервни части и отстъпките за услугите ни. Всички ремонтни дейности се извършват в съответствие с правилата, препоръките и изискванията на корпорацията Samsung. Демонтажът, подмяната на детайли и сглобяването на смартфона се осъществяват толкова внимателно, че след ремонта на Samsung галакси с3 няма да забележите разлика от „родния“ компонент.\nПрофесионални услуги – високо качество и индивидуален подход към проблема!\nОсновната цел на нашия сервиз за ремонта на мобилни телефони – извършване на работата с максимална отдаденост и достъпно сътрудничество с нас на всеки клиент. На този пазар на услугите, ние работим повече от 8 години и до днес не изоставаме от развитието си. В нашия сервиз постоянно се обновява инструменталната база, компонентното оборудване, а майсторите на сервиза преминават през специализирани курсове за повишаване на квалификацията и др.\nКакви са нашите предимства и ползи за вас при ремонта на Samsung galaxy s3:\nВъзстановяване след механични повреди (удари, падания от височина, настъпване);\nАко имате нужда от спешен ремонт на samsung galaxy s3, ние пристъпваме към работа в деня на обръщение без да се начисляват допълнителни такси за експресната услуга. Например: смяната на дисплея на galaxy s3 се извършва в рамките на 15 минути;\nПри нас можете да направите безплатна диагностика на смартфона за скрити дефекти, които скоро могат да се проявят;\nПълен комплекс от софтуерни манипулации с този модел смартфон. Възстановяване на данни ако телефона не се включва, преинсталиране на операционната система Android, възстановяване на буутлоудъра (boot), консултации по инсталацията на допълнителен софтуер и др;\nПри ремонта се използват оригинални резервни части, така че сме готови да предоставим гаранция за услугите си и резервните части до 1 месец.\nИмате нужда от смяна на защитното стъкло? Сменете и износения корпус!\nВ комплект е по-евтино!!!\nМного често при нас в сервиза се носят телефони със счупено стъкло, като обикновено причината за това е рязък удар или притискане на телефона в джоба на панталона, чантата и т.н. Но, ако стъклото е счупено, в повечето случаи се чупи и корпуса, така че ние предлагаме да направите замяна на тези елементи в комплект. Смяната на стъклото на Samsung galaxy s3 може да се извърши едновременно заедно с корпуса или задния капак на телефона, в резултат на което ще получите телефон, външно не отличаващ се от новия. Ако имате нужда от корпус с определен цвят, можете да го вземете от нас или да направите предварителна резервация. Цената на тази услуга е най-ниската в София. За повече информация, моля да се обърнете към нашите мениджъри по един от вариантите за контакт, посочени в сайта.\nВъпроси за възстановяването и подмяната на корпуса, стъклото, тъчскрийна на Samsung galaxy s3\nНай-често срещаните въпроси от нашите клиенти:\nВъпрос – На телефона е счупен дисплея и цялото стъкло. При включване екрана светва, но няма изображение. Възможна ли е само смяна на дисплея на Samsung Galaxy S3?\nОтговор – В случая много от смартфоните на Samsung и по-специално при Galaxy S3, дисплея се сменя само заедно със стъклото в състава на дисплейния модул. Смяната на дисплея се предлага само в комплект със стъклото.\nВъпрос: На моя смартфон е счупено стъклото (сензора работи, изображението е нормално). Възможна ли е замяната само на стъклото на Samsung Galaxy S3 без смяна на дисплея?\nОтговор: При Samsung galaxy S3 стъклото се сменя само заедно с дисплея в състава на модула, тъй като тук са такива конструктивните особености на този смартфон.\nВъпрос Имам телефон Samsung galaxy s3 и рамката на корпуса е напукана по средата. В зоната на удара има малки пукнатини. Изглежда грозно, но в същото време това не пречи на работата на телефона. Има ли вариант да се смени само рамката (ремонтира), какво можете да предложите в моя случай?\nОтговор: Тъй като рамката на Samsung galaxy s3 е в средната част на корпуса на телефона, нейната смяна отделно е невъзможна. Доставката, както и монтажа на този детайл е възможен само с дисплейния модул.\nВъпрос: Интересува ме вариант за замяна на стъклото на камерата на Samsung galaxy s3. След падане то се счупи и сега по време на снимане, изображението се получава мътно, размито и с лошо качество.\nОтговор: Стъклото на камерата е вградено в задната част на корпуса на телефона. За да го сменим, трябва да го направим заедно със задния капак на корпуса. Предлагаме подмяна на стъклото на камерата на Samsung galaxy s3 в два варианта – бяло и черно.\nВъпрос: По удареното защитно стъкло се виждат няколко големи пукнатини и мрежа от микропукнатини, но самият сензорен дисплей работи и реагира на командите. Възможна ли е смяната на стъклото на Samsung galaxy s3 отделно от екрана? Тъчскрийна работи напълно и няма мъртви зони.\nОтговорът е Не! Смяната на стъклото на Samsung galaxy s3 може да се извърши само заедно с дисплея, тъй като това е конструктивното решение за този модел телефон.


Мустафа Джемилев: България няма да реши дали ЕС ще вдигне санкциите срещу Русия - ajans bg I BULGARCA\nМустафа Джемилев: България няма да реши дали ЕС ще вдигне санкциите срещу Русия\nвторник, октомври 25, 2016 |\nМустафа Абдулджемил Джемилев (72 г.) е един от лидерите на кримските татари. Още преди да навърши 1 година, родителите му са депортирани от Крим. По времето на СССР Джемилев е виден дисидент. Лежал е общо 15 години в съветски лагери. Завръща се в родния си край чак през 1989 г. Бил е председател на Меджлиса - парламента на кримските татари, забранен след анексирането на полуострова от Русия.\nДжемилев е в София за участие в дискусия "Предизвикателствата пред съвременна Европа в контекста на "Революцията на достойнството" в Украйна". Тя е организирана от Полския институт в София в сътрудничество с посолствата на Полша и Украйна, съвместно с Червената къща и Института за регионални и международни изследвания (ИРМИ).\n- Г-н Джемилев, каква според вас ще бъде съдбата на Крим? Имам предвид реалната, а не тази, която вие или други искат?\n- Това е известно на Аллах. През 1986 г., когато бях в лагер, началникът искаше да се откажа писмено от антисъветските ми възгледи. И казваше: "Съветската власт е пречупвала и по-упорити от тебе. Ако не напишеш такова заявление, никога няма да излезеш оттук." А аз, за да му отговоря някакси, му казвах: "Престани да се репчиш. Твоята съветска власт скоро ще се срине и всички вие като плъхове ще търсите къде да се скриете." Макар че когато го казвах, не вярвах, че съветската власт ще се разпадне. Тя бе толкова могъща. А днешната Руска федерация далече не е съветската власт. Няма го вече социалистическия лагер, той се разбяга на всички страни. Много страни от този лагер са вече от другата страна, включително в НАТО. Затова едва ли си струва Руската федерация да издува бузи, сякаш е империя. Потенциалът й е незначителен. Само дето не достига решителност у западните страни.\nБрутният вътрешен продукт на Русия е по-малък от този на Италия. Той е горе-долу колкото испанския. И то при положение, че територията на Русия е такава огромна, че има природни ресурси, петрол и газ. Ако ги нямаше тези богатства, щеше да бъде страшно зле. Но проблемът е в това, че цялата си материална сила Русия харчи за пропаганда, въоръжаване и подкупване на политици. И, за съжаление, в известна степен й се удава да баламосва световната общественост с разговори, че Крим бил окупиран, защото хората там пожелали това. Че уж в окупираните територии хората днес са щастливи, че нямат нищо против окупацията. Колко бързо ще се срине тази система - зависи на първо място от това колко ефективен ще бъде натискът на западните страни.\n- И все пак, как виждате бъдещето на Крим?\n- Ние в Украйна вече го определихме. Скоро ще променяме конституцията на Украйна. Там ще има национална кримско-татарска автономия. Защото коренното население на Крим - това са кримските татари. И ако се стигне до такава единица, необходимостта от Меджлис ще отпадне. Това вече ще бъде властова структура на държавно равнище.\n- Спомняте ли си още за времето, което прекарахте в съветските лагери?\n- Естествено. Това са цели 15 години. Там премина цялата ми младост. Такова нещо е невъзможно да бъде забравено. Но окупаторите сега ни напомнят онези времена. Да не говорим, че съм депортиран за първи път, когато съм бил на по-малко от година.\n- Срещали ли сте се на свобода с някого от тези, които са ви пратили в лагери, или с надзиратели?\n- Срещал съм се с хората, които ми правеха психиатрична експертиза. На тях им е било поръчано да ме обявят за психически невменяем. Разказваха ми как са се съпротивлявали на това. Все пак ми предоставиха обективна информация. През последните години ми лагерни години лежах предимно на територията на Руската федерация (тогава РСФСР - б.а.) - в Колима, Приморието, Якутия.\nСлед разпадането на СССР така и не ми се случи да отида там. Само през март 2014 г. пътувах и тогава се проведе знаменитият ми разговор с президента Владимир Путин. Аз дори пътувах по покана на същия Путин. Затова когато на 19 април 2014 г., когато преминавах границата между Крим и Украйна, ми казаха, че за 5 години ми се забранява да стъпвам на територията на Руската федерация, казах, че изобщо не съм имал намерение да посещавам тази държава. А те ми казват, че Крим също бил руски. Казах им: "Значи сте големи оптимисти, ако си мислите, че ще се намирате там още 5 години." Вече минаха 2 години и половина. Днес, 25 октомври 2016 г., е 971-ият ден от окупацията.\n- Разкажете по-подробно за тази покана от Путин.\n- Първо бях поканен в Татарстан от Минтимер Шаймиев - бивш президент на автономната република и съветник на Путин. Уговорихме датата и пак ми се обадиха. Казаха, че Путин разбрал за предстоящата ни среща и поискал също да се види с нас. Отказах срещата - нямаше за какво да говорим, след като той вече бе окупирал Крим. После се консултирах с украинския премиер Арсений Яценюк. На него му беше ясно, че Путин иска да привлече кримските татари на своя страна. Заминах за Москва, защото междувременно по внушение на Путин Шаймиев промени мястото на срещата с мен.\nПрави чест на Шаймиев, че искаше по някакъв начин да ни помогне. След това се качихме на втория етаж - там имаше диван, маса и телефон. И по този телефон говорихме с Путин 40 минути. Но това бе разговор между двама глухи. Всеки си знаеше своето. Той ми казва колко добре е, че сме вече част от Русия, че са решили проблемите ни. А аз му казвам, че ако искат да ни помогнат, трябва да изтеглят бързо войските си. А по какъв начин искат да ни помогнат -- нека решат на масата за преговори с нашето украинско ръководство, а не с мен. След месец ми забраниха да стъпвам в Русия.\n- Какви са отношенията на кримските татари в Турция, като се имат предвид първо скарването, а след това сдобряването между Владимир Путин и турския му колега Реджеп Ердоган? И случайно ли гости на форума са посланикът на Турция в София и лидерът на либерална евроатлантическа партия (ДОСТ - б.а.), в която членуват доста етнически турци?\n- За посланика - турското посолство в Киев го уведоми, че идвам в България.\nЗа Турция - на първо място, сме й признателни, че тя не признава окупацията на Крим и го счита за съставна част от Украйна, че внимателно следи положението, в което са кримските татари. Но тя не може да окаже някакво влияние на Русия по отношение на нас. Там има много голяма кримско-татарска диаспора. Миналата година конгресът на кримските татари от целия свят бе в Анкара.\nНо едно е да се огласяват декларация, а друго - практическите неща. Турция например не се присъедини към санкциите срещу Русия. Сега двете страни възстановиха търговско-икономическите си отношения. Това, меко казано, не ни доставя удоволствие. Но също така разбираме, че Турция има някакви свои икономически интереси и се грижи за сигурността си. И е принудена да направи определени стъпки. Но пак ще кажа, че тези реверанси към Москва ние не ги приветстваме. И кримските татари, най-вече живеещите в Турция, са против това. Когато наскоро Путин дойде в Анкара за среща с Ердоган, местните власти забраниха протеста, който кримските татари в Турция планираха. Позоваха се на извънредното положение след опита за преврат.\n- А какви са отношенията на кримските татари с България?\n- Ние разглеждаме България като страна членка на ЕС, която не признава окупацията на Крим. Много ни вдъхнови изявлението на президента Росен Плевнелиев, че България няма да признае окупацията...\n- Но редица кандидат-президенти у нас настояват за вдигане на санкциите срещу Русия...\n- Ето това малко ни обезкуражава и предизвиква тревога. България, Кипър и в известна степен Гърция са считани за слаби звена на ЕС. Но мисля, че не са те тези, които ще определят да бъдат ли вдигнати санкциите или не. Мисля, че санкциите ще се запазят.